Дел. број 387/2017

**19. 05. 2017. године**

**Регионални центар за професионални развој запослених у образовању**

**Чачак**

**ГОДИШЊИ ИЗВЕШТАЈ О РАДУ**

**Регионалног центра за професионални развој запослених у образовању**

**за 2016. годину**



**Чачак, 2017. године**

САДРЖАЈ

[1. УВОД 3](#_Toc471383925)

[2. ОСНИВАЊЕ, УСЛОВИ, ОРГАНИЗАЦИЈА И ДЕЛАТНОСТ РАДА РЕГИОНАЛНОГ ЦЕНТРА 4](#_Toc471383926)

[2.1. О оснивању Регионалног центра 4](#_Toc471383927)

[2.2. Услови и организација рада 4](#_Toc471383928)

[2.3. Делатност рада РЦ 4](#_Toc471383929)

[2.4. Финансирање рада РЦ 5](#_Toc471383930)

[2.5. Структура запослених 5](#_Toc471383931)

[3. ДЕФИНИСАНА СТРАТЕШКА УЛОГА РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ У ЧАЧКУ У РАЗВОЈУ ВАСПИТНООБРАЗОВНОГ СИСТЕМА У РЕГИОНУ 6](#_Toc471383932)

[3.1. Визија развоја Регионалног центра у Чачку 6](#_Toc471383933)

[3.2. Мисија 6](#_Toc471383934)

[3.3. Циљ Регионалног центра 6](#_Toc471383935)

[3.4. Задаци Регионалног центра 6](#_Toc471383936)

[3.5. Смернице даљег развоја Регионалног центра **Error! Bookmark not defined.**](#_Toc471383937)

[3.6. Корисници услуга Регионалног центра 8](#_Toc471383938)

[4. АКТИВНОСТИ 10](#_Toc471383939)

[4.1. Активности за ученике - децу 10](#_Toc471383940)

[4.2. Активности за просветне раднике 13](#_Toc471383941)

[4.3. Активности за родитеље 19](#_Toc471383942)

[4.4. Активности усмерене на подизање нивоа квалитета 19](#_Toc471383943)

[4.5. Сарадња са Мрежом регионалних центара и центара за стручно усавршавање Србије 20](#_Toc471383944)

[4.6. Сарадња са установама образовања 21](#_Toc471383945)

[5. ПРОЈЕКТИ 21](#_Toc471383946)

[5.1. Пројекат „Новембарски дани просветних радника Моравичког округа **Error! Bookmark not defined.**](#_Toc471383947)

[5.2. Пројекат „Парк знања – учионица у природи“ 22](#_Toc471383948)

[5.3. Пројекат „Од Научног клуба до Парка знања“ 22](#_Toc471383949)

[5.4. Пројекат „Од Научног клуба до Парка знања – реализација радионица“ 22](#_Toc471383950)

[5.5. Пројекат „Моја породица – Савет родитеља Чачка, Горњег Милановца, Ивањице и Лучана“ 23](#_Toc471383951)

[5.6. Пројекат „Образовне фарме, образовни центри и паркови знања у сеоским и градским школама Моравичког округа“ 23](#_Toc471383952)

[5.7. Пројекат РЦ Чачак и Гете института –2Учење немачког језика за наставнике природних наука /математика, биологија,хемија, географија, физика, електротехника, архитектура“ 24](#_Toc471383953)

[5.8. Пројекат „ Учење за предузетништво“ 25](#_Toc471383954)

[6. ПРОМОЦИЈА РЦ 26](#_Toc471383955)

[7. ИЗДАВАЧКА ДЕЛАТНОСТ 26](#_Toc471383956)

[8. УЧЕШЋЕ НА САЈМУ ОБРАЗОВАЊА И САЈМУ КЊИГА 2017. У БЕОГРАДУ 27](#_Toc471383957)

9. ФИНАНСИЈСКИ ИЗВЕШТАЈ…...................................................................................28

10. ИЗВЕШТАЈ О РАДУ УПРАВНОГ ОДБОРА...............................................................31

11. ИЗВЕШТАЈ О РАДУ НАДЗОРНОГ ОДБОРА.............................................................33

[12.](#_Toc471383958) ЗАКЉУЧАК.....................................................................................................................33

ГОДИШЊИ ИЗВЕШТАЈ О РАДУ РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ ЗА 2016. ГОДИНУ

## **УВОД**

Регионални центар за професионални развој запослених у образовању у Чачку са потпуно јасно дефинисаним стандардима и правилима пословања, примењује и спроводи стратегију стручног усавршавања у региону. РЦ у Чачку у сарадњи са другим битним чиниоцима система образовања Републике Србије организује семинаре и стручне скупове, као и друге видове стручног усавршавања.

Актуелни формално-правни акти који регулишу васпитно-образовну сферу створили су неопходне оквире којима је стручно усавршавање просветних радника и законски регулисано.

Правни основ за обавезу сталног стручног усавршавања проистиче из Закона о раду који прописује, како обавезу послодавца да запосленом омогући стручно усавршавање, тако и обавезу запосленог да се стручно усавршава (члан 49.). Овај члан одређује и обавезу послодавца у вези са обезбеђивањем средстава за стручно усавршавање.

Утврђена је обавеза локалне самоуправе у складу са Чланом 129, став 6. Закона о основама система образовања и васпитања („Службени гласник РС“, бр. 72/09, 52/11, 55/13, 35/15 – аутентично тумачење, 68/15 и 62/16 – УС) да финансира стручно усавршавање запослених у образовању.

Област стручног усавршавања регулише Правилник о сталном стручном усавршавању („Сл. Гласник РС“, бр. 86/2015, 3/2016 и 73/2016), као и Правилник о изменама и допунама Правилника о сталном стручном усавршавању наставника, васпитача и стручних сарадника.

Овај правилник одређује обавезе, услове, програме и начин организовања сталног стручног усавршавања.

Сходно Правилнику стручног усавршавања дефинисани су циљеви и задаци.

Регионални центри и центри за стручно усавршавање обједињени су Мрежом регионалних центара и центара за стручно усавршавање, којих у Србији има 12 и то у следећим општинама: Ниш, Лесковац, Крушевац, Крагујевац, Ужице, Кањижа, Смедерево, Шабац, Kњажевац, Нови Пазар, Кикинда и Чачак. По својој основној концепцији постоји фундаментална сличност између центара, али је истовремено присутна и различитост која произилази из специфичности одређеног региона.

## **ОСНИВАЊЕ, УСЛОВИ, ОРГАНИЗАЦИЈА И ДЕЛАТНОСТ РАДА РЕГИОНАЛНОГ ЦЕНТРА**

### О оснивању Регионалног центра

Регионални центар за професионални развој запослених у образовању - Чачак, основан је Одлуком Скупштине општине Чачак бр. 06-87/2005-5-02 од 21. и 24. октобра 2005. године, на основу Протокола о сарадњи са Швајцарском агенцијом за обнову и сарадњу - SCD, a процес регистрације је окончан 3. априла 2006. године.

Делатност и начин рада Регионалног центра регулисани су Одлуком о оснивању, Статутом Регионалног центра и Правилником о унутрашњој организацији и систематизацији радних места

### Услови и организација рада

Рад Регионалног центра се реализује у згради Регионалног центра, ул. Цара Душана бб у Чачку. Регионални центар организује активности и ван зграде РЦ, а у сарадњи са васпитнообразовним установама.

Просторије које поседује Регионални центар су:

* 3 учионице за одржавање семинара (150 учесника)
* мултимедијална учионица са 20 умрежених рачунара
* библиотека
* кафитерија
* двокреветна соба за смештај реализатора обука
* 3 канцеларије запослених
* канцеларија за реализаторе обука
* остава

Библиотека је опремљена стручном и савременом литературом (око 1400 наслова). Стручна литература је намењена запосленима у васпитнообразовним установама за припремање наставних часова, предавања, а и за организовање стручних актива, презентација, семинара, конференција, вебинара, летње и зимске школе и др.

Регионални центар за професионални развој запослених у образовању има свој: сајт [www.rc-cacak.co.rs](http://www.rc-cacak.co.rs);

* фејсбук профил: RC ČAČAK CENTAR
* мејл адресе: [rccacak@eunet.rs](mailto:rccacak@eunet.rs), [cacakrc@gmail.com](mailto:cacakrc@gmail.com), [director.rccacak@gmail.com](mailto:director.rccacak@gmail.com)
* Телефони РЦ у Чачку:
  + Фиксни: 032/320-100 и
  + Мобилни; 064/6424-129, 064/6424-132, 064/6424-133, 0646424-131.

**Радно време РЦ** је од 7.30 до 15.30 сваким радним даном. Врло често због специфичности посла Регионалног центра, ради се и у поподневним часовима, као и викендом. Пракса је да се сви семинари организују суботом и недељом.

### Делатност рада РЦ

Одлуком о оснивању Регионалног центра, чланом 7. прописана је делатност: „Претежна делатност“ Центра је:

* 84.12 - Уређивање делатности субјеката који пружају услуге у образовању и друге друштвене услуге (управљање државним програмима чији је циљ побољшање квалитета живота појединаца у области образовања, управљање истраживањима и развојем у овој области и фондовима намењеним за те сврхе).

Поред „претежне делатности“ Центар обавља и:

* 58.11 - Издавање књига,
* 58.14 - Издавање часописа и периодичних издања,
* 58.19 - Остала издавачка делатност,
* 59.20 - Снимање и издавање звучних записа и музике,
* 62.01 - Рачунарско програмирање,
* 62.03 - Управљање рачунарском опремом,
* 63.11 - Обрада података,
* 85.59 - Остало образовање.“

### Финансирање рада РЦ

Регионални центар за професионални развој запослених у образовању је индиректни буџетски корисник, финансира се из буџета града Чачка. РЦ остварује и сопствене приходе организацијом различитих облика стручног усавршавања. Такође, финансира се и пројектно, аплицирањем на расписане конкурсе, у земљи и иностранству.

Све трошкове организације и извођења стручног усавршавања запослених у образовању са територије града Чачка финансира град Чачак, преношењем средстава Регионалном центру одлуком о буџету. Припадајући износ средстава за сваку установу добија се тако што се укупна средства поделе са бројем запослених у образовању који имају право и обавезу за стручним усавршавањем.

### Структура запослених

|  |  |  |
| --- | --- | --- |
| **Име и презиме** | **Назив радног места** | **Стручна спрема** |
| Горица Станојевић | Директор Регионалног центра за професионални развој запослених у образовању | Специјалиста за менаџмент у образовању-VII/2 |
| Томислав Пауновић | Секретар - правник | Дипломирани правник – VII/1 |
| Љиљана Војиновић | Сарадник у ресурсном центру | Струковни инжењер електротехнике и рачунарства – специјалиста електроенергетике – VII |

## **ДЕФИНИСАНА СТРАТЕШКА УЛОГА РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ У ЧАЧКУ У РАЗВОЈУ ВАСПИТНООБРАЗОВНОГ СИСТЕМА У РЕГИОНУ**

### Визија развоја Регионалног центра у Чачку

Регионални центар за професионални развој запослених у образовању у Чачку омогућава праћење и унапређење спровођења програма стручног усавршавања, у складу са националном Стратегијом развоја образовања, уз уважавање утврђених специфичних потреба корисника (појединаца и институција) у региону.

Локална заједница је укључена у непосредну реализацију програма стручног усавршавања.

- пословни простор који одговара стандардима стручног рада, без архитектонских баријера;

* постојећи стручни кадар ојачан са новим стручним кадровима;
* простор опремљен савременом опремом, укључујући јединствену базу података;
* обезбеђена материјална подршка за запослене и за развој програма и услуга из више извора (Локална самоуправа, Министарство);
* ефективна расподела послова и улога запослених;
* уведене нове методе рада, стручни стандарди и нормативи који доприносе квалитету услуга;
* инициране и покренуте акције за које се укажу конкретне потребе у заједници у области васпитно-образовног рада као и у другим областима јавног рада од општег значаја за заједницу;
* обједињени подаци, развијене програмске активности;
* развијена сарадња и партнерство са свим актерима васпитно-образовне делатности како у локалу тако и у ширем региону;
* улога Регионалног центра дефинисана и реализована у складу са актуелним законским прописима и уредбама.

### Мисија

Развијање високопрофесионалног, креативног наставничког кадра, промовисање културе перманентног усавршавања, самоевалуације, евалуације и континуираног развоја система школства, у циљу унапређења квалитета рада образовно-васпитних институција у региону и децентрализације система професионалног усавршавања.

### Циљ Регионалног центра

Циљ Регионалног центра за професионални развој запослених у образовању је да омогући, прати и организује стручно усавршавање запослених у вртићима и школама региона у складу са њиховим потребама и плановима стручног усавршавања, а у циљу што бољих постигнућа ученика и побољшања васпитнообразовног процеса. На основу прикупљених планова стручног усавшавања и на основу анализа, РЦ организује семинаре, стручне скупове и неакредитоване обуке.

### Задаци Регионалног центра

Регионални центар планира стручно усавршавње запослених у образовању у складу са Правилником о стручном усавршавању. Стручно усавршавање наставника, васпитача и стручних сарадника предшколска установа или школа планира у складу са потребама и приоритетима образовања и васпитања деце и ученика, приоритетним областима које утврђује министар надлежан за послове образовања. На основу сагледавања нивоа развијености свих компетенција за професију наставника, васпитача и стручног сарадника састављају се планови стручног усавршавања који се достављају Регионалном центру.

Потребе и приоритете стручног усавршавања школе и вртићи планирају и на основу исказаних личних планова професионалног развоја наставника, васпитача и стручних сарадника, резултата самовредновања и вредновања квалитета рада установе, извештаја о остварености стандарда постигнућа и других показатеља квалитета образовно-васпитног рада.

Лични план професионалног развоја наставника, васпитача и стручног сарадника сачињава се на основу самопроцене нивоа развијености свих компетенција за професију наставника, васпитача и стручног сарадника.

Приоритетне области стручног усавршавања од значаја за развој образовања и васпитања јесу:

* + 1. индивидуализовани приступ у раду са децом, ученицима и полазницима коришћењем различитих метода и облика рада у реализацији наставног предмета и/или области;
    2. праћење и вредновање образовних постигнућа, односно праћење и подстицање развоја деце, ученика и полазника;
    3. избор, израда, прилагођавање и употреба уџбеника, другог дидактичко-методичког материјала и других извора знања за одређени наставни предмет, односно васпитно-образовну област;
    4. стварање толерантне и недискриминативне средине за учење и развој сваког појединца, заштита од насиља, злостављања, занемаривања и дискриминације;
    5. препознавање безбедносних ризика и реаговање на њих.

Професионални развој је сложен процес који подразумева стално развијање компетенција наставника, васпитача и стручног сарадника ради квалитетнијег обављања посла и унапређивања развоја деце, ученика и полазника, односно нивоа њихових постигнућа.

Саставни и обавезни део професионалног развоја је стручно усавршавање које подразумева стицање нових и усавршавање постојећих компетенција важних за унапређивање васпитно-образовног, образовно-васпитног, васпитног, стручног рада и неге деце /за вртиће/.

Регионални центар реализује конкретне задатке:

* прати потребе за стручним усавршавањем у региону;
  + за акредитоване обуке (семинаре, стручне скупове)
  + за неакредитоване обуке које доприносе унапређивању наставне теорије и праксе и које улазе у 44 сата стручног усавршавања у Установи као што су (угледне и огледне активности, предавања на различите теме, промоције књига, песнички и књижевни часови, радионице, промоције наставних учила, уџбеника и др.)
* израђује програме семинара и стручних скупова на основу потреба школа и вртића и у сарадњи са саветницима из Школске управе, као и стручним активима наставника, васпитача, стручних сарадника и директора;
* формира и одржава базу података о полазницима и програмима који су реализовани;
* вреднује квалитет програма стручног усавршавања у сарадњи са Заводом за унапређивање образовања и васпитања тако што ће му достављати извештаје о одржаним семинарима и стручним скуповима;
* организује семинаре, професионална окупљања, стручне скупове, презентације,
* врши промоцију професионалног развоја објављивањем стручних радова запослених у образовању;
* укључује школе и предшколске установе у пројекте које доприносе како професионалном развоју, тако и опремању школа;
* ствара базу за стручне активе и већа како града Чачка, тако и целог Моравичког округа и повезује их са сличним удружењима у земљи и иностранству;
* повезује васпитнообразовне институције у земљи и ствара услове за повезивање и сарадњу са сличнима у иностранству;
* помаже наставницима у стварању подстицајне средине за учење, укључивањем вртића и школа у бројне пројекте како локалног, тако и националног и међународног карактера;

### Корисници услуга Регионалног центра

Корисници услуга Регионалног центра су запослени у предшколским установама, основним и средњим школама на територији Моравичког округа. Укупан број потенцијалних корисника је око 2.400 на територији Моравичког округа, од тога 1.371 на територији града Чачка.

Преглед запослених који имају потребу за стручним усавршавањем у предшколским установама, основним и средњим школама града Чачка.

| **Предшколске установе** | | |
| --- | --- | --- |
| Ред. бр. | Установа | Потрбе запослених за стручним усавршавањем |
| 1. 1. | ПУ „Радост“ | 159 |
| 1. 2. | ПУ „Моје детињство“ | 170 |
| Укупно: | | 329 |

| **Основно образовање** | | |
| --- | --- | --- |
| Ред. бр. | Установа | Потрбе запослених за стручним усавршавањем |
|  | ОШ „22.децембар“, Трепча | 13 |
|  | ОШ „Божо Томић“, Пријевор | 18 |
|  | ОШ „Бранислав Петровић“, Слатина | 24 |
|  | ОШ „Владислав Петковић Дис“, Заблаће | 27 |
|  | ОШ „Вук Караџић“, | 64 |
|  | ОШ „Драгиша Мишовић“, | 58 |
|  | ОШ „Ђенерал Марко Ђ. Катанић“, Бресница | 11 |
|  | ОШ „Милица Павловић“ | 65 |
|  | ОШ „Прељина“ | 32 |
|  | ОШ „Ратко Митровић“ | 36 |
|  | ОШ „Свети Ђакон Авакум“, Трнава | 14 |
|  | ОШ „Свети Сава“ | 51 |
|  | ОШ „Степа Степановић“ | 18 |
|  | ОШ „Танаско Рајић“ | 69 |
|  | ОШ „Татомир Анђелић“, Мрчајевци | 39 |
|  | ОШ „Филип Филиповић“ | 39 |
|  | Школа за образовање одраслих | 11 |
|  | ШОСО „1.новембар“ | 15 |
| Укупно: | | 599 |

| **Средње образовање** | | |
| --- | --- | --- |
| Ред. бр. | Установа | Потрбе запослених за стручним усавршавањем |
|  | Гимназија | 73 |
|  | Економска школа | 63 |
|  | Техничка школа | 74 |
|  | Машинско саобраћајна школа | 87 |
|  | Прехрамбено угоститељска школа | 55 |
|  | Медицинска школа | 56 |
|  | Музичка школа „Др Војислав Вучковић“ | 30 |
| Укупно: | | 438 |

Поред васпитача, наставника, стручних сарадника, секретара и административног особља, као и директора вртића и школа Моравичког округа који се усавршавају у РЦ Чачак, центар пружа услуге стручног усавршавања и у другим градовима и местима у Србији , односно установама где се за то створе услови.

## **АКТИВНОСТИ**

Планирањем активности рада РЦ у Чачку полазимо од свог основног става према васпитно - образовном раду као комплексном процесу који обухвата трио:

* ученик – деца
* школа – просветни радници
* родитељи

.

### Активности за ученике – децу

У 2016. години реализовали смо бројне активности и радионице за децу.

Рeгионални центар за професионални развој запослених у образовању Чачак, ЈУ „Туристичка организација Чачка“, Kанцеларија за младе Чачак, Друштво љубитеља птица и природе „СОВЕ НА ОПРЕЗУ“, организовали су у  Дому културе 15. 01. 2016. године радионицу за децу  „Потенцијали и пракса за реализацију ваннаставних активности.“ На овај начин се развија љубав деце према природи, птицама, Овчарско кабларској клисури и манастирима као једном од ресурса и потенцијала који је права учионица у природи, као и другим ресурсима попут Римских терми, Музеја, Галерије и др.

У уторак,  12. априла,  одржан је „Мини фестивал науке“ у организацији РЦ у Чачку, на коме су учествовали ученици и наставници из основних и средњих школа. Учешће су узеле школе:  ОШ “Свети Сава“, ОШ „Милица Павловић“, ОШ „Филип Филиповић“, ОШ „Вук Караџић“,  ОШ „Танаско Рајић“, ОШ „Драгиша Мишовић“,  ОШ „Прењина“, Техничка школа Чачак, као и фирма FLUKS TRADE RV doo – Београд, која се бави наставним училима.  Овај фестивал је показао да наш град има велики број талентованих  ученика и да морамо развијати и неговати њихову креативност, повезивати са наставним саджајима и законитостима природе.

У Регионалном центру Чачак, 9. маја 2016.године, додељене су награде на окружном такмичењу  за најбољу дечју карикатуру.

Најбољи су:

**У првој категорији (1. до 4. разреда)**

1. НАГРАДА

- Дарија Копривица IV1 ОШ “Милан Благојевић“, Лучани

- Душан Вукојичић IV1 ОШ “Милан Благојевић“, Лучани

2. НАГРАДА

- Владимир Ћурчић IV ОШ “Вук Караџић“, Каона (Милатовићи)

- Стефан Луковић IV ОШ “Марко Пајић“, Вича

- Јована Бисенић IV1 ОШ “Милан Благојевић“, Лучани

3. НАГРАДА

- Ивона Милованчевић II4 ОШ “Милан Благојевић“, Лучани

- Павле Васиљевић III1 ОШ “Милан Благојевић“, Лучани

**У другој категорији (5. до 8. разреда)**

1. НАГРАДА

- Ива Миловановић VIII2 ОШ “Милан Благојевић“, Лучани

- Јана Поповић VII2 ОШ „Милица Павловић“, Чачак

2. НАГРАДА

- Антоније Вучетић VI1 ОШ „Владислав Петковић Дис“, Заблаће

Алекса Оцокољић VII3 ОШ „Драгиша Мишовић“, Чачак

- Теа Пајовић VII6 ОШ „Драгиша Мишовић“, Чача

3. НАГРАДА

- Марко Марковић VII3 ОШ „Драгиша Мишовић“, Чачак

- Јана Радмилац VII4 ОШ „Драгиша Мишовић“, Чачак

- Лазар Милановић VIII2 ОШ „Милица Павловић“, Чачак

Регионални центар је заједно са удружењима младих, организовао бројна предавања за младе, на тему слободних активности и фриленсера као потенцијалних могућности за упошљавање и развој предузетништва. Млади града Чачка су имали прилику да чују најбоље фриленсере из Србије и региона.

Гостовање Мобилног планетаријума у Чачку 25. и 26. маја 2016. године била је једна од активности у оквиру Научног клуба Регионалног центра. Мобилни планетаријум је посетило више од 700 ученика и наставника из основних школа града Чачка. Ученици су имали прилику да кроз интерактивну радионицу у импровизованом планетаријуму упознају распоред звазда, планета као и законитости које владају у свемиру.

  У посети Регионалном центру, 27. маја 2016.  били су ученици ОШ "Јожета Мошкрича" из Љубљане и ОШ "Др Драгиша Мишовић" из Чачка. Одржана је радионица за најмлађе и представљен рад Научног клуба.

Радионица "МОЋ ВАЗДУХА" у оквиру Научног клуба, одржана је 2. јуна 2016.  у просторијама РЦ Чачак, где су ученици VII разреда основних школа из Чачка прошли обуку за извођење огледа. Учествовало је 22 ученика. Радионицу су водили професори  Горан Ивковић и Зорана Рамовић.

Поводом 160 година од рођења Николе Тесле и десетог јула – дана науке, Факултет техничких наука, Техничка школа, Град Чачак и Регионални центар за професионални развој запослених у образовању, организовали су изложбу, радионице и играонице за децу. Радионицу смо назвали - „ТЕСЛА ЗА МЛАДЕ“ и на њој су деца могла на интерактиван начин да се упознају за одређеним природним законитостима, да упознају 3Д штампач, Теслин трансформатор, као и демонстрацију технолошких уређаја инсиприсаних Теслиним наслеђем.

У оквиру манифестације „Летљи дани културе“ у Регионалном центру у Чачку, вођене су радионице за децу на тему "Луткарско позориште за вас". Креативност, машта, игра, развијање моторике, игре прстићима, биле су основне идеје којима смо се руководили. Поред маштовитости и креативности, циљ је био и неговање доброг изговора, реторике, а пре свега развијање љубави према позоришту лутака и лутки као играчки и наставном средству. Све време трајања радионице повезивали су се наставни предмети, од Српског језика, па до Ликовне и Музичке културе, односно Физичког васпитања. У радионице је било укључено преко седамдесеторо деце израста од првог до осмог разреда основних школа града Чачка. Радионице су водили Милољуб Ристановић и Горица Станојевић.

Током септембра, октобра и новембра месеца, Регионални центар је био организатор НТЦ радионица за децу. Радионице су водиле Тамара Југовић и Ина Копрена, овлашћени НТЦ водитељи. Кроз радионице деца су развијала функционална знања, коришћењем управо заборављених предмета, примера из свакодневног живота, прирдних законитости и др.

У оквиру рада Научног клуба Регионалног центра у Чачку, 7. октобра 2016. године проказана је представа за ученике "Питагора и његови ученици". Драмски приказ приредила је наставница математике у ОШ "Милица Павловић", Биљана Новковић, која је уједно и проглашена за лице математике на конкурсу који је расписао Центар за промоцију науке у Београду. Представу су извели ученици, а значајно је што је математика и математички садржаји представили кроз драматизацију и повезивање са глумом. Драмском приказу, присуствовало је око 80 ученика основних и средњих школа из Чачка.

Од 1. октобра 2016. године, у РЦ у Чачку су реаизоване радионице - Школице глуме, за ученике основних и средњих школа. Школицу је похађало 15 ученика из Чачка.

У суботу 8. октобра 2016. године у Регионалном центру за професионални развој запослених у образовању у Чачку, одржан је састанак чланова Групе за српски језик и књижевност Регионалног центра за таленте. Ментор ове групе је Данијела Ковачевић Микић, просветни саветник Школске управе у Чачку. Прва радионица је трајала два школска часа, а осим упознавања, полазници су радили говорне и правописне вежбе, уз коришћење аудио-визуелних средстава.

Такође, у суботу 8. oктобра 2016. године, одржане су радионице за децу у оквиру пројекта "Сунчев сат кроз историју" у којој је учествовало по 4 ученика петог и шестог разреда из ОШ "Танаско Рајић", ОШ "Драгиша Мишовић", ОШ "Вук Караџић", ОШ "Прељина" и ОШ "Свети Ђакон Авакум" Трнава. „Сунчев сат кроз историју“ је пројекат одобрен од стране Центра за промоцију науке из Београда. Аутори радионица су Олга Дукић, проф.физике и Снежана Тошовић, проф.математике, у сарадњи са Иреном Миликић, проф.географије.

Радионица "Занимљива географија" одржана је 5. октобра 2016. године у просторијама РЦ Чачак. Радионици су присуствовали ученици основних школа из Чачка, а водио их је наставник Владимир Мајсоровић. Ученици су имали прилику да се на један интерактиван начин упознају са најзанимљивијим туристичким дестинацијама како у Србији, тако и у свету.

У субооту  23. октобра 2016. одржана је прва  радионица за ученике у Научном клубу РЦ, а у оквиру пројекта "Физика на извол`те". Радионица је финансијски подржаном од стране Центра за промоцију науке.  Присуствовали су ученици средњих школа у Чачку, где су у оквиру тимова спроводили експериментална истраживања задатих физичких феномена. Током октобра и децембра месеца одржано је пет радионица за ученике средњих школа.

У организацији РЦ у Чачку уз подршку предшколских установа, основних и средњих школа, одржан је Мини фестивал науке. Фестивал је одржан у оквиру отварања дела Парка знања – прве учионице на отвореном у овом делу Србије. На Мини фестивалу науке своје учешће су узеле установе ПУ „Моје детињство“ и ПУ „Радост“ из Чачка, ОШ „Филип Филиповић“, ОШ „Свети Сава“, ОШ „Танаско Рајић“,ОШ „Драгиша Мишовић“, ОШ „Милица Павловић“, Техничка школа, Машинско саобраћајна школа, Прехрамбено угоститељска школа.

У Парку знања и Научном клубу Регионалног центра за професионални развој запослених у образовању у Чачку, 24. новембра 2016. године одржана je радионица под називом "Светска баштина у рукама младих". Радионицу је водио Владимир Мајсторовић, професор географије у Прехрамбено угоститељској школи у Чачку.  Полазници радионице били су ученици средњих школа са подручја града Чачка који су имали прилику да чују, виде и доживе јединствене локалитете светске баштине.

У РЦ је 26. децембра 2016. године је за ученике 7. и 8. разреда основне школе, као и средњошколце, одржано предавање "Злоупотреба психоактивних супстанци".

### 4.2. Активности за просветне раднике

У 2016. години Регионални центар је организовао обуке одабиром акредитованих програма из Kаталога стручног усавршавања.

Приликом одабира програма руководили смо се се плановима стручног усавршавања предшколских установа, основних и средњих школа.

Поред акредитованих програма, РЦ Чачак је организовао и акредитоване стручне скупове и неакредитоване активности, попут књићевних и песничких сусрета, предавања, радионица, приказа угледних активности и др.

За просветне раднике су организована и студијска путовања и одлазак на конференције и савтеовања и ван града Чачка.

Како се област стручног усавршавања регулише Правилником о сталном стручном усавршавању („Сл. Гласник РС“, бр. 86/2015, 3/2016 и 73/2016), као и Правилником о изменама и допунама Правилника о сталном стручном усавршавању наставника, васпитача и стручних сарадника, стручно усавршавање просветних радника остваривао се из одговарајућих предмета и области, ради развијања:

* компетенција за уже стручну област (К1)
* компетенција за подучавање и учење (К2),
* компетенција за подршку развоју личности детета и ученика (К3) и компетенција за комуникацију и сарадњу (К4)

Јануар:

Током јануара месеца организовани су семинари : „Подршка наставницима и ученицима у превенцији насиља“ и „Рад одељењских старешина и одељењских заједница“. Током јануара одржано је и више састанака са стручним активима физике, математике, биологије, хемије и географије ради договора око потребних експоната за Парк знања. Током јануара одржан је и актив директора Моравичког округа.

Фебруар

Током фебруара месеца организоване су обуке за наставнике везане за теме управљање стресом наставника, родитеља и ученика, као и примену и коришћење информатике и информатичких технологија у основној и средњој школи. За наставнике су организоване и обуке везане за рад са децом у инклузивном процесу, коришћење метода, облика и начина рада са децом са сметњама у развоју, а и коришћење радионица на родитељским састанцима. Јако је важно укључивање родитеља како у наставне, тако и у ваннаставне активности. Током фебруара месеца организована је радионица за наставнике која је имала за циљ да представи потенцијале наше општине, локалитете, културно историјске споменике, природне ресурсе и феномене, чијим коришћењем би се унапредиле наставне и ваннаставне активности.

Март

Током марта месеца организовани су семинари са тематиком везаном за јачање еколошке свести одраслих, пре свега, наставника и родитеља. Такође, организован је семинар везан за музичку област „ Ја могу - корак напред - музичке активности и визуелне картице у функцији подстицања развоја деце са сметњама у развоју“ за васпитаче и медицинске сестре васпитаче предшколских установа града Чачка. Током марта организовани су семинари из информатике, семинари који доприносе унапређењу компетенција за пројектно планирање, семинаре за младе просветне раднике, првенствено оне који немају лиценцу и др. За сестре васпитаче одржан је и семинар „Лутка у јаслицама“ који говори о значају лутке као основног наставног средства за раст и правилан развој детета. Општеобразовни семинари који припадају области из општих питања наставе, одржани су током марта у Шапцу више пута, у Београду више пута, као и у Љигу, Новом Пазару, Горњем Милановцу, Лучанима, Гучи и Приликама. За наставнике природних наука, пре свега географије, биологије, хемије и физике, одржани су семинари „Образовањем до одрживог развоја“ и „Како се заштитити од природних непогода“. У марту месецу одржано је више састанака стручних актива, актива директора, стручних сарадника, као састанци Удружења учитеља града Чачка. Актив наставника географије одржао је састанак и представио примере добре праксе.

Април

У Чачку је у уторак, 12. априла, након Лесковца, отворен још један Научни клуб. Меморандум о сарадњи потписали су Војислав Илић, градоначелник Чачка, Немања Ђорђевић, директор Центра за промоцију науке и Горица Станојевић, директорка Регионалног центра за професионални развој запослених у образовању, у чијим просторијама је отворен Научни клуб. Исти дан је одржан и „Мини фестивал науке“, на коме су учествовали ученици и наставници из основних и средњих школа у Чачку. Учешће су узеле школе:  ОШ “Свети Сава“, ОШ „Милица Павловић“, ОШ „Филип Филиповић“, ОШ „Вук Караџић“,  ОШ „Танаско Рајић“, ОШ „Драгиша Мишовић“,  ОШ „Прењина“, Техничка школа Чачак, као и фирма FLUKS TRADE RV doo – Београд, која се бави наставним училима. Отварању Научног клуба и Мини фестивалу науке, поред директора, наставника, васпитача, директора Мреже РЦ и ЦСУ Србије, представника Центра за промоцију науке, представника града, присутвовала је и помоћница министра просвете РС, Жељана Радојичић Лукић.

У Регионалном центру  су током априла  одржани семинари попут " Путоказ за успешно праћење и извештавање о напредовању ученика у савладавању школског програма", „Игре у настави“, „Утицај емоционалне интелигенције на управљање одељењем, групом и процесом учења.“ Одржани су и други семинари који доприносе повезивању и тематском планирању часова и интегративној настави. Одржани су семинари за предшколске установе везане за покрет, кретање и развој моторике. Током априла месеца одржани су стручни активи за библиотекаре, као и активи директора основних и средњих школа Моравичког округа.

Мај

„Савремене технологије у процесу образовања и њихов значај“ била је тема трибине, која је одржана у Регионалном центру за професионлани развој запослених у образовању у Чачку. О коришћењу савремених учила у процесу наставе од предшколских установа до факлутета, говорили су представници фирме „Флукс“ из Београда. Пренели су и сазнања о достигнућима са Светског сајма нових технологија у образовању, одржаном ове године у Лондону. Одржано је више семинара за учитеље и стручне сарднике. Семинар за библиотекаре који подржава РЦ одржан је у ОШ „Исидора Секулић“ у Београду. Током маја месеца одржано је више састанака представника ШУ у Чачку, представника РЦ и актива директора везаних за предстојеће активности и едукације.

Јун

Током јуна месеца организовано је студијско путовање у Словенију за просветне раднике. Путовање је имало за циљ стицање практичних знања и нових идеја из области наставе и ваннаставних активности, примене савремених наставних средстава, као и стицање компетенција из домена развоја дечјег, школског и образовног туризма у сопственим срединама, уважавајући специфичности локалне средине и њене ресурсе.Одабрани примери у Словенији су указали на важност континуираног стручног усавршавања, значај тимског рада, као и неопходност пројектних активности и стварања могућности и других видова финансирања ван активности у оквиру ресорног министарства. Студијско путовање у Словенију пружило је шансу просветним радницима и стручним сарадницима регионалних центара да усвоје нова знања и искуства, да виде практичне примере на већем броју различитих дестинација како би то прилагодили и применили у Србији. Примери из праксе су се показали као добро осмишљени, али су указали и на проблеме и пропусте што даје шансу да учимо из туђих грешака. У току путовања посећено је осам различитих локација садржајно различитих, али образовно-васпитно функционалних и погодних за интегративну наставу и амбијентално учење.

* **Основна школа Подбочје** је један од лидера интегрисања здравих стилова живота у свој образовни систем. Наиме путем пројеката школа је добила додатне часове физичког васпитања, посебну пажњу је посветила здравој исхрани, конзумирању свежег воћа и поврћа које је ученицима доступно на сваком кораку и које чак и сами гаје, као и филозофији духовног раста кроз пројекат 8 кругова успешности и књигу која расте, а  заправо развија код ученика свест о неопходности стремљења одређеном циљу до кога се долази континуираним радом и трудом уз међусобно уважавање и толеранцију.  
  (**Одговорност** за своје поступке. **Посвећеност** у остваривању својих циљева. **"То је то**" - позитиван став према раду, време за себе и друге. **Равнотежу** у животу. **Грешке** довести до успеха или како можемо научити из својих грешака. **Интегритет** или како да координирају своје понашање са својим вредностима**. Разговар** са добрим намерама. **Флексибилнос**т у чињеници да смо спремни да испробамо различите начине да се дође до свог циља.

Циљ пројекта је да ученици и запослени долазе кроз лично искуство до сазнања колико је важно да се из улоге жртве или пасивног посматрача поставимо као неко ко активно учествује у свом животу и одлучује о квалитета свог рада, каријере, личног развоја  и задовољства)

*(Током посете учесници студијског путовања упознали су се и са школским системом у Словенији, наставом у природи, екскурзијама за децу, материјалним положајем запослених. Колегинице и колеге били су фасцинирани уређеношћу школе, јединственим двориштем које спада у ред најлепших у Словенији, опремљеношћу школе, топлим и иновативним ентеријером.*

* **Основна** **школа** „**Брихтна** **глава**“ (Мудра глава) је стара напуштена школа, претворена у туристичку атракцију, подједнако интересантна за децу и одрасле. Идеја је потекла из жеље да се оживи стара напуштена школа , тако што ће се деци и одраслима како је изгледао школски час 50-тих година прошлог века у социјалистичкој Југославији. На часу се старим методама одржава ред на часу, а учи се о Белој крајини. На крају они који се примерено понашају добију и сведочанство са оценом из владања.
* **Рудолфов сплав**( река Крка, Ново Место), посебан је због тога што нуди посетиоцима активан садржај кроз комуникацију са Јулијом Примицовом и хармоникашем, који интерактивном причом представљају реку Крку, историју Новог Места, познате људе рођене у том граду..
* **Шума бајки –** место у којем је смештено 45 бајки и у којем деца уче о животу на један другачији начин.

Током јуна у РЦ је организован семинар за васпитаче са темом развоја њихових емоционалних компетенција, као и семинар из инклузије за наставнике основних школа. У Регионалном центру, 24. јуна 2016. додељене су награде за постигнуте резултате на републичким такмичењима из математике. Награда “Професор др Милутин Достанић” додељена је Лазару Букумировићу и Мини Јоксимовић. Похвалницу је добио Добривоје Вујовић, науспешнији млади математичар из Ивањице. Награде најуспешнијим математичарима, уручила је Ана Достанић, ћерка професора Достанића. Награде и Фонд “Професор др Милутин Достанић” установио је његов наставник математике Богдан Циврић (89 година). Намењена је најуспешнијим основцима-математичарима из Моравичког округа. Професор др Милутин Достанић (1958-2014), рођен је у Турици, а највећи део детињстава провео је у Парменцу. У Чачку је остао до завршетка првог разреда Гимназије. Дипломирао је на Природно-математичком факултету у Београду, на коме је касније предавао. Објавио је бројне научне радове, а његово стваралаштво посебно је запажено у области математичке анализе.

Видовдански сусрети просветних радника

У просторијама РЦ у Чачку, 24. јуна  2016. године  на иницијативу Организационог одбора који сачињавају Добрила Маџаревић, Радмила Рубаковић, Љуба Пантовић, Љиља Бојовић и Миодраг Пантелић, колективи Регионалног центра и Музичке школе „Др Војислав Вучковић,“ организовани су сусрети просветних радника у пензији. Припремљен је и  пригодан програм. Било је присутно око 60 наставника у пензији.

Јул и август

Током јула и августа месеца одржани су активи директора Моравичког округа, као и реализовани пројекти „Луткарско позориште за вас“ и пројекат „Школица трубе“ којем смо били само домаћини. У Регионалном центру, 7. јула 2016. године одржано је саветовање на тему „Актуелности у установама образовања“. Саветовању је присуствовало 95 представника васпитнообразовних установа из Чачка, Краљева, Горњег Милановца, Ивањице и Лучана. Поводом 160 година од рођења Николе Тесле и десетог јула – дана науке, Факултет техничких наука, Техничка школа, Град Чачак и Регионални центар за професионални развој запослених у образовању, обележили су  10. јул - Дан Науке, кроз изложбу, радионице и играонице - „ТЕСЛА ЗА МЛАДЕ“, као и демонстрацију технолошких уређаја инсиприсаних Теслиним наслеђем. У Регионалном центру од  21. до 23. јула 2016.  одржана је обука за личне пратиоце детета. Организатор обуке је удружење  Ramonda Serbica. Обуку је похађало 30 учесника. У Регионалном центру Чачак, 25. августа 2016. одржана је обука у оквиру MARCH пројекта финсираног од стране Европске комисије у оквиру Life Long Learning програма, Европске комисије. Програм обуке има за циљ да оснажи наставнике у методолошком смислу и понуди одрживе платформе са којих могу представити научне садржаје ученицима.

Септембар

У Регионалном центру  је 10. и 11.  септембра 2016. године, одржан стручни скуп у оквиру конференције: „ИНФОРМАЦИОНЕ ТЕХНОЛОГИЈЕ, ОБРАЗОВАЊЕ И ПРЕДУЗЕТНИШТВО“- ИТОП16, за наставнике основних и средњих школа. Организатор скупа је Факултет техничких наука у Чачку уз подршку Регионалног центра, Министарства просвете науке и технолошког развоја, Завода за вредновање квалитета и др. У Регионалном центру  17. септембра  2016.  одржан је семинар  **„**Допунска настава са посебним освртом на образовни рачунарски софтвер“ као и семинар „Ауторско право у библиотечко-информационој делатности“. Поред ових семинара одржани су семинари на тем комуникације и решења конфликата и конфликтних ситуација, као и семинари о интеркултуралности, али и о извиђаштву, лепотама природе и њеним неисцрпним ресурсима. Крајем септембра  2016. године, професор Владимир Мајсторовић, одржао је видео презентацију и трибину "Туризам и туристичка кретања - најлепше туристичке дестинације на свету". Предавач Владимир Мајсторовић  боравио је  на студијским путовањима у више земаља, учесник Међународне конференције посвећене Светском дану туризма у Бриселу, аутор појединих туристичких водича и аутор програма ''С' писцем кроз Србију'' за туристе из иностранства. Било је 40 учесника, углавном наставника географије и биологије. Током септембра одржани су активи директора, учитеља, наставника физичког, музичког и ликовног васпитања, као и састанци подружнице библиотекара и наставника страних језика.

Октобар

Током месеца октобра због великог интересовања одржан је више пута семинар „Обука за наставу Грађанског васпитања“, као и семинар „Индивидуализација – моја стратегија подучавања“. Семинар „Обука за наставу Грађанског васпитања“ одржан је више пута у Смедереву, Београду, Ковину, Врњачкој бањи, Краљеву, Крагујевцу и др. Током октобра одржана је радионица за наставнике филозофије „Филозофија за децу“: У Регионалном центру 18. октобра. 2016. одржана је друга по реду радионица  "Занимљива географија", чији је аутор Владимир Мајсторовић, проф. географије. Радионици су присуствовали ученици и професори средњих школа из Чачка. Конференција “Нови изазови у едукацији”, одржана је од 21. до 23. 10 2016. године у Словенији у Термама Чатеж у Чатежу. Поред Регионалног центра, конференцији су присуствовали представници Прехрамбено угоститељске школе, ОШ „Драгиша Мишовић“, ОШ „Ратко Митровић“, ОШ „Свети Сава“, ПУ „Радост“, ПУ „Моје детињство“. Организатори: Педагошки факултет из Копра Словенија, Центар за социјалну педагогију Словенија, Агенција НТЦ Србија, Регионални центар за професионални развој запослених у образовању Чачак Србија. Суорганизатори: Друштво директора Србије и Предшколска установа „Моје детињство“ из Чачка.

У оквиру  SEECEL пројекта који финансира ЕU, SEECEL Регионални центар Чачак,  ОШ „Бранислав Петровић“ Слатина, ОШ „Милан Благојевић“  Лучани и ОШ „Милинко Кушић“ Ивањица учествовали  су  на завршном кампу SEECELA у Шибенику од 16. до 19.октобра 2016. године, где су своја искуства из учешћа у пројекту разменили са представницима осам земаља југоисточне Европе: Хрватска, Македонија, Словенија, Албанија, Турска, Црна Гора и представници школа са територије покрајине Косово. Школе су се представиле  радовима ученика, својим штандовима. ОШ „ Бранислав Петровић“ Слатина, ОШ „Милан Благојевић“  Лучани и ОШ „Милинко Кушић“ Ивањица су понеле статус ПРЕДУЗЕТНИЧКЕ ШКОЛЕ у оквиру ЕU пројекта. Као представници Владе Републике Србије у  активностима кампа испред Министарства просвете РС, учествовала је помоћник министра за основно образовање Весна Недељковић и члан Борда СЕЦЕЛА Радован Живковић. Испред Привредне коморе Србије учешће је узела Горана Танасковић, док је Регионални центар представљала Горица Станојевић.

Новембар

Током новембра месеца одржани су семинари из општих питања наставе, првенствено везаних за рад одељењских старешина и рад одељењских заједница, праћења, вредновања и подстицања напредовања ученика, као и значај унапређења самоевалуације у настави. За потребе наставника Угоститељско прехрамбене школе одржане су обуке о безбедности хране – пословање по принципима HACCP система у угоститељству“ и „Естетика у припреми и презентацији хране“.

У Регионалном центру за професионални развој запослених у образовању, 23. новембра 2016.године, одржана је угледна активност чланова Подружнице Друштва за српски језик и књижевност за Моравички округ под називом „Угледни часови српског језика – размена искустава”. Активност су иницирале и организовале проф. Наташа Турунташ, запослена у ОШ „Танаско Рајић" у Чачку (педагошки саветник), и проф. Сања Перовановић, запослена у Медицинској школи у Чачку.

На свечаној Скупштини одржаној у четвртак 10. новембра 2016. године у пуној сали Регионалног центра за професионални развој запослених у образовању обележено је 10 година успешног рада Географско-еколошког друштва.  
Скупштини су присуствовали представници града Чачка који од оснивања подржава рад Друштва као и представници образовних установа, невладиних организација, јавних предузећа и установа са којима друштво сарађује. Географско-еколошко друштво је основано 2006. године. Од оснивања до данас кроз формалне и неформалне видове еколошког образовања младих школског узраста друштво успешно унапређује животну средину. Друштво је у периоду од оснивања до данас постало једна од најбољих невладиних организација у области образовања и заштите животне средине у овом делу Србије. Заједничким радом свих чланова Друштво је као носилац релизовало 15 пројеката у сарадњи са преко 40 партнера. Неки од најзначајнијих пројеката су: Пошумљавање терена оштећеног у пожару, Санација и рекултивација дивљих депонија на стазама здравља, Морава је наша река, Едукативна стаза Каблар, Едукативни кампови за надарене ученике и Учионица у природи. Реализован је велики број вишедневних едукативних кампова које је похађало више од 500 ученика. Једнодневне излете, семинаре и предавања похађало је више од 1000 ученика. руштво је акредитовало и организовало 2 семинара за наставнике, учествовало у оснивању Еко кампа у Рошцима, снимило 14 едукативних емисија и прилога а већ неколико година учествује на Еко-фесту који се организује поводом обележавања светског дана заштите животне средине.

Током новембра месеца одржани су активи директора основних школа Чачка, као и активи наставника немачког и италијанског језика.

Децембар

Током децембра месеца Завод за унапређивање васпитања и образовања у сарадњи са Министарством просвете, науке и технолошког развоја, Заводом за вредновање квалитета образовања и васпитања, Институтом за педагошка истраживања и Институтом за психологију уз сарадњу са РЦ у Чачку, организовао је фокус групе. Циљ овог истраживања је сагледавање потреба за стручним усавршавањем запослених ради унапређивања система стручног усавршавања наставника, васпитача, стручних сарадника и директора. У складу са методологијом, прикупљање квалитативних података извршено је путем фокус група, односно организованих разговора са учесницима истраживања.Током децембра одржани су семинари који подстичу креативност, интеграцију наставних садржаја, као и унапређење компетенција за нове методе и облике рада.

### 4.3. Активности за родитеље

За родитеље је одржано предавања на тему репродуктивног здравља, као и "Злоупотреба психоактивних супстанци".  
Једна од активности која је такође намењена родитељима је Парк знања - учионице на отвореном, лабораторије под ведрим небом. Ово је заједнички пројекат Техничке школе у Чачку и Регионалног центра. Своје место у Парку знања нашли су метеoрoолошка станица, стрма раван, котураче, модел ДНК, соларни панел, коцкоцикл, модел глобуса, телескоп и многи други. Родитељи ће моћи у слободно време да доведу своју децу и заједно уче у природи.  У Регионалном центру  oд  30. септембра  до 2. октобра  2016. године одржана је обука  за  личног пратиоца детета. Обуку  Лични пратилац детета  „Корак по корак“ Друштва за церебралну и дечију парализу Ивањица, похађало је 16 учесника, а присуствовали су и родитељи деце која имају сметље у развоју. Током септембра  2016.  одржан је бесплатан семинар за извиђаче  **„**Једноставно, извиђаштво“. Семинару су присуствовали и заинтересовани родитељи. Током септембра 2016. Одржано је и предавање на тему НТЦ учење – по моделу Николе Тесле. Током извођења пројекта „Луткарско позориште за вас“ који је РЦ добио у оквиру Летњих дана културе, заинтересовани родитељи су узели учешће у реализацији истих. Помагали су приликом израде лутки, сценографије, а и присутвовали предавањима на тему значаја лутке за одрастање детета.

### 4.4. Активности усмерене на подизање нивоа квалитета

*васпитно-образовног процеса*

Рад Регионалног центра се огледа кроз перманентне едукације усмерене на подизање квалитета васпитнообразовног процеса као што су:

* испитивање потреба за одређеним облицима стручног усавршавања запослених у образовању у Чачку, Горњем Милановцу, Лучанима, Ивањици и градовима у окружењу;
* планирање обука и прикупљање и израда списка учесника на основу испитаних потреба;
* израда и координација временског плана за одржавање семинара или стручног скупа;
* дистрибуција материјала и сертификата;
* израда временског плана по школама, штампање детаљног садржаја семинара и плана рада;
* израда маркетинг плана, као и најава семинара и стручног скупа;
* обавештавање медија о одржавању обуке;
* избор и контактирање са реализаторима обука;
* припрема материјала за рад;
* анализа евалуације;
* промоција и имплементација програма;
* ажурирање сајта, како најаве, тако и извештаја са фотографијама;
* израда билтена установе на годишњем нивоу;
* ажурирање фејсбук странице, као и блога посвећеном подстицајној средини за учење и усавршавању наставника,

### 4.5. Сарадња са Мрежом регионалних центара и центара за стручно усавршавање Србије

Регионални центар за професионални развој запослених у образовању у Чачку је заједно са још 11 центара формирао Мрежу регионалних центара Србије. Регионални центри се налазе у Кањижи, Кикинди, Шапцу, Смедереву, Крушевцу, Ужицу, Лесковцу, Крагујевцу, Нишу и Новом Пазару. Мрежа се заједнички залаже за препознавање свих регионалних центара као важног партнера Министарству просвете РС, посебно у домену праћења и вредновања стручног усавршавања на локалном нивоу. Као једна од најслабијих карика у стручном усавршавању, показао се лош начин акредитације, као и немогућност праћења ефеката, односно колико се заправо оно научено на неком семинару и стручном скупу примени у учионици у раду са децом, родитељима, и локалном заједницом.

Мрежа регионалних центара Србије је узела активно учешће у припреми предлога Закона о основама система образовања и васпитања. Током фебруара 2016. године одржан је састанак директора Мреже регионалних центара и центара за стручно усавршавање и Центара за стручно усавршавање, са Немањом Ђорђевићем, директором Центра за промоцију науке, Београд. Тема састанка је била сарадња Мреже и Центра за промоцију науке кроз заједничко организовање активности на популаризацији науке. Са тим циљем планира се отварање научних клубова и Центара за промоцију науке у свим центрима широм Србије. У Чачку је у уторак, 12. априла, након Лесковца, отворен још један Научни клуб. Меморандум о сарадњи потписали су Војислав Илић, градоначелник Чачка, Немања Ђорђевић, директор Центра за промоцију науке, и Горица Станојевић, директорка Регионалног центра за професионални развој запослених у образовању, у чијим просторијама је отворен. Идеја научних клубова јесте да се све оне идеје које реализује Центар на промоцији науке, децентрализују по разним градовима, уз ослушкивање локалних жеља и потреба када је реч о образовању инауци.  
Научни клуб је замишљен као место за учење и стицање знања на неформалан начин кроз радионице, предавања и бројне друге активности. Сваки од научних клубова у 12 градова је истоветан по дизајну и начину рада и садржи простор за радионице, библиотеку и зону за креативан одмор.

У оквиру боравка Владе Србије у Нишу, у РЦ Ниш, 15. октобра 2016. одржан је састанак министра просвете са члановима Управног одбора Мреже РЦ и ЦСУ Србије. У отвореном разговору министар Шарчевић је показао висок ниво разумевања за потребу интензивирања стручног усавршавања и професионалног развоја просветних радника. Чланови УО Мреже РЦ и ЦСУ СРбије имали су и 3. новембра 2016. радне састанке у Министаству просвете са министром, господином Младеном Шарчевићем и Заводу за вреднивање квалитета са директором, др Браниславом Ранђеловићем. Посебно је значајно истаћи високо мишљење министра Шарчевића о месту и улози Регионалних центара у образовању и систему стручног усавршавања. Договорени су и конкретни кораци којима ће се створити услови за даље јачање и активирање потенцијала регионалних центара.и центар Чачак је представљала директорка Горица Станојевић.

### 4.6. Сарадња са установама образовања

*и организацијама и институцијама из Србије и окружења*

Регионални центар је и у 2016. години сарађивао са:

* школама и предшколским установама како са подручја града Чачка, тако и целог Моравичког округа;
* активима васпитача, наставника, стручних сарадника, рачуновођа, секретара, директора васпитнообразовних и образовноваспитних установа;
* Министарствима Владе Републике Србије;
* Школском управом у Чачку;
* Локалном самоуправом и службама града Чачка;
* Заводом за унапређивање образовања и васпитања РС;
* Заводом за вредновање квалитета образовања и васпитања РС;
* Академијом наука и уметности;
* Центром за промоцију науке Београд;
* Институтом „Михаило Пупин“ Београд;
* факултетима у земљи и иностранству;
* институцијама и агенцијама из области образовања;
* установама културе, спорта и уметности;
* међународним институцијама и амбасадама;
* Гете институти у Београду, Атини и Љубљани;
* институцијама, установама и предузећима ван образовног система;
* медијима;
* институтима;
* невладиним организацијама;
* Школом за директоре у Словенији
* општинама на територији Моравичког округа;
* друштвима и удружењима из области културе, уметности, туризма;
* спортским друштвима и удружењима; појединцима;

ПРОЈЕКТИ

Регионални центар за професионални развој запослених у образовању у Чачку је током 2016 године у сарадњи са васпитно - образовним установама реализовао следеће пројекте:

* Парк знања – учионица у природи,
* Од Научног клуба до Парка знања,
* Од Научног клуба до Парка знања – реализација радионица,
* Моја породица – Савет родитеља Чачка, Горњег Милановца, Ивањице и Лучана,
* Образовне фарме, образовни центри и паркови знања у сеоским и градским школама Моравичког округа,
* Пројекат РЦ Чачак и Гете института –Учење немачког језика за наставнике природних наука /математика, биологија,хемија, географија, физика, електротехника, архитектура,
* Учење за предузетништво

### 5.1. Пројекат „Парк знања – учионица у природи“

#### **5**.1.1. Циљ пројекта:

* стварање школске лабораторије на отвореном;
* стицање функционалних знања;
* стварање места за извођење угледних часова;
* стварање размишљаонице и истраживаонице за ученике и наставнике;
* место за предавања, рад у групи, размену идеја, организовање фестивала науке, такмичења, одмор и разоноду;

#### 5.1.2. Задаци, опис и активности пројекта

„Парк знања – учионица у природи“ је заједнички пројекат РЦ Чачак и Техничке школе у Чачку. У новембру месецу 2016. године, отворен је део Парка знања са постављеним експонатима стрма раван, котураче, ДНК-а, соларни панел, коцкоцикл, демонстрациони глобус на надувавање, метереолошка станица

Захваљујући средствима НИС-а, која су добијена 2016. године у износу од 700.000,00 динара, у Парку знања место су нашли и други тродимензионални наставни објекти попут „Кућица знања“, метереолошке станице, соларног панела,модела земљине лопте, Њутновог клатна и других наставних средстава. Део Парка знања отворен је 17. Новембра 2016. године. Поред министра просвете, отварању Парка знања, присуствовао је градоначелник Чачка Милун Тодоровић, са сарадницима, директор Центра за промоцију науке, Немања Ђорђевић са сардницима, директори Мреже РЦ и ЦСУ Србије, директори предшколских установа, основних и средњих школа МОравичког округа,наставници и васпитачи, ученици и многи други гости..

### 5.2. Пројекат „Од Научног клуба до Парка знања“

#### 5.2.1. Циљ пројекта

Унапређивање ученичких и наставничких компетенција организовањем Фестивала науке у Парку знања, заједно са предшколским установама, основним и средњим школама Моравичког округа, као и високошколским установама града Чачка.

#### 5.2.2. Задаци, опис и активности пројекта

* стицање функционалних знања;
* унапређивање наставничких и ученичких компетенција;
* умрежавање креативних просветних радника Моравичког округа око заједничке идеје;
* Фестивал науке „Од научног клуба до Парка знања“, је пројекат РЦ који је финансиран средствима Центра за промоцију науке.  Поводом отварања Парка знања у Регооналном центру за професионални развој запослених у образовању у Чачку, 17. новембра 2017.  одржан је фестивал науке  “Од Научног клуба до Парка знања” . Учешће  на фестивалу узели су ученици из основних и средњих школа са територије Града Чачка, као и деца и васпитачи предшколских установа града Чачка. Министар  просвете, Младен Шарчевић је посетио фестивал науке и разговарао са учесницима.

5.3. Пројекат „Од Научног клуба до Парка знања – реализација радионица“

#### *5*.3.1. Циљеви пројекта

Унапређивање наставничких компетенција организовањем предавања на тему живота и дела наших истакнутих научника, попут Пупина, Тесле, Миланковића, Цвијића и др. Унапређивање ученичких компетенција организовањем радионица из различитих области.

#### 5.3.2. Задаци, опис и активности пројекта

Пројекат „Од Научног клуба до Парка знања – реализација радионица“ је током 2016. године финансиран средствима Центра за промоцију науке и Регионалног центра.

У Регионалном центру 18. октобра. 2016. одржана је друга по реду радионица  "Занимљива географија", чији је аутор Владимир Мајсторовић, проф. географије. Радионици су присуствовали ученици и професори средњих школа из Чачка. У оквиру рада Научног клуба Регионалног центра у Чачку, 7. октобра 2016. године проказана представа за ученике "Питагора и његови ученици". Драмски приказ приредила је наставница математике у ОШ "Милица Павловић", Биљана Новковић, која је уједно и проглашена за лице математике на конкурсу који је расписао Центар за промоцију науке у Београду. Поред ње, лице математике по избору Центра за промоцију науке је и наша суградјанка, наставница математике у ОШ "Танаско Рајић" у Чачку, Јелена Кенић.

### 5.4. Пројекат „Моја породица – Савет родитеља Чачка, Горњег Милановца, Ивањице и Лучана“

#### 5.4.1. Циљ пројекта:

Оснаживање родитеља Моравичког округа кроз заједничко ангажовање, предавања, семинаре и радионице за очување породице као институције у којој се учи и од које се учи**.**

#### 5.4.2. Задаци, опис и активности пројекта

* Удруживање родитеља све четири локалне самоуправе и стварање Савета родитеља као званичног удружења.
* Како је породица по дефиницији основна ћелија друштва, неопходно је да се родитељи заједно са школом организују и сачувају породицу као институцију. За родитеље је одржано предавања на тему репродуктивног здравља, као и "Злоупотреба психоактивних супстанци".  
  Једна од активности која је такође намењена родитељима је Парк знања - учионице на отвореном, лабораторије под ведрим небом. Ово је заједнички пројекат Техничке школе у Чачку и Регионалног центра. Своје место у Парку знања нашли су метеoрoолошка станица, стрма раван, котураче, модел ДНК, соларни панел, коцкоцикл, модел глобуса, телескоп и многи други. Родитељи ће моћи у слободно време да доведу своју децу и заједно уче у природи.  У Регионалном центру  oд  30. септембра  до 2. октобра  2016. године одржана је обука  за  личног пратиоца детета. Обуку  Лични пратилац детета  „Корак по корак“ Друштва за церебралну и дечију парализу Ивањица, похађало је 16 учесника, а присуствовали су и родитељи деце која имају сметље у развоју. Током септембра  2016.  одржан је бесплатан семинар за извиђаче  **„**Једноставно, извиђаштво“. Семинару су присуствовали и заинтересовани родитељи. Током септембра 2016. Одржано је и предавање на тему НТЦ учење – по моделу Николе Тесле. Током извођења пројекта „Луткарско позориште за вас“ који је РЦ добио у оквиру Летњих дана културе, заинтересовани родитељи су узели учешће у реализацији истих. Помагали су приликом израде лутки, сценографије, а и присутвовали предавањима на тему значаја лутке за одрастање детета
* 5.5. Пројекат „Сунчев сат кроз историју“

#### 5.5.1. Општи циљ пројекта:

Обрада сатова кроз историју

#### 5.5.2. Задаци, опис и активности пројекта

Одржана прва радионица, у суботу 8. oктобра 2016. године у оквиру пројекта "Сунчев сат кроз историју" у којој учествује по 4 ученика петог и шестог разреда из следећих школа: ОШ "Танаско Рајић", ОШ "Драгиша Мишовић", ОШ "Вук Караџић", ОШ "Прељина" И ОШ "Свети Ђакон Авакум" Трнава.

„Сунчев сат кроз историју“ је пројекат одобрен од стране Центра за промоцију науке из Београда. Данас је у Научном клубу у Чачку одржана прва радионица у оквиру пројекта, чији су аутори Олга Дукић, проф.физике и Снежана Тошовић, проф.математике, у сарадњи са Иреном Миликић, проф.географије. Радионици је присуствовало 20 ученика..  
Аутори пројекта су Снежана Тошовић, наставница математике у ОШ "Танаско Рајић" у Чачку и Олга Дукић, наставница физике у ОШ "Вук Караџић у Чачку.

### 5.6. Пројекат РЦ Чачак и Гете института –2Учење немачког језика за наставнике природних наука /математика, биологија, хемија, географија, физика, електротехника, архитектура“

#### 5.6.1. Циљ пројекта

* Повезивање природних и друштвених наука на један интегративни начин и учење немачког језика за 18 професора и то из:
* Техничке школе у Чачку
* ОШ „Милица Павловић“
* Прехрамбено угоститељска школа
* Хоризонтална и вертикална повезаност наставних предмета- физике, хемије, математике, биологије и географије са немачком језиком.
* Извођење угледних часова, часова билингвалне наставе коришћењем ресурса РЦ и GOETHE INSTITUT **– а.**

#### 5.6.2. Задаци, опис и активности пројекта

Бесплатна обука немачког језика до нивоа Б/2 за професоре Прехрамбено угоститељске школе, Техничке школе и Основне школе Милица Павловић“ у Чачку. До сада су професори савладали ниво А/1, А/2 и Б/1 и успешно положили.

Носиоци пројекта су *Goethe institut* иРегионални центар.

### 5.7. Пројекат „ Учење за предузетништво“

#### 5.7.1. Циљ пројекта:

Развијање свести за значај целоживотног учења на тему предузетништва.

#### 5.7.2. Задаци, опис и активности пројекта

На састанку који је одржан 2008. године, владе земаља Југоисточне Европе и Турске, договориле су се о оснивању Регионалног центра за развој предузетничких компетенција земаља Југоисточне Европе (у даљем тексту SEECEL), са седиштем у Хрватској. Министарство просвете науке и технолошког развоја Републике Србије укључено је у пројекат, као и шест школа из Србије. Једина установа која је у пројекту задужена за стручно усавршавање у Србији је Регионални центар за професионални развој запослених у образовању у Чачку.

Регионални центар за професионални развој запослених у образовању укључен је у пројекат „Учење за предузетништво“ заједно са три основне школе из Моравичког округа и то ОШ из Слатине, ОШ „Милинко Кушић“ из Ивањице и ОШ „Милан Благојевић“ из Лучана.

РЦ Чачак је у пројекту задужен за едuкацију наставника на тему предузетништва, организацију међународне конференције, семинара и радионица на исту тему.

РЦ Чачак је већ у септембру 2015. године формирао тим за предузетништво и на састанку Мреже регионалних центара и центара за стручно усавршавање Србије, упознао их са самим пројектом и начином едукације. РЦ , ОШ „Бранислав Петровић“ Слатина, ОШ „Милан Благојевић“  Лучани и ОШ „Милинко Кушић“ Ивањица учествовали  су  на завршном кампу SEECELA у Шибенику од 16. до 19.октобра 2016. године, где су своја искуства из учешћа у пројекту разменили са представницима осам земаља југоисточне Европе: Хрватска, Македонија, Словенија, Албанија, Турска, Црна Гора и представници школа са територије покрајине Косово. Школе су се представиле  радовима ученика, својим штандовима. ОШ „ Бранислав Петровић“ Слатина је понела статус ПРЕДУЗЕТНИЧКЕ ШКОЛЕ у оквиру ЕU пројекта и једна је од осам школа у Републици Србији која је савладала програм.

Као представници Владе Републике Србије у  активностима кампа испред Министарства просвете учествовала је помоћник министра за основно образовање Весна Недељковић и члан Борда СЕЦЕЛА Радован Живковић. Испред Привредне коморе Србије Горана Танасковић и Регионалног центра за професионали развој запослених у образовању Горица Станојевић. Све школе са територије Републике Србије које  које су учествовале у пројекту су успешно исти раализовали у години предузетништва у Републици Србији   и дали свој допринос у даљим активностима у развоју предузетничког духа

5.8. Пројекат „Физика на изволте“

Од октобра до децембра 2016. године одржане су   радионица у оквиру пројекта "Физика на извол`те", подржаном од стране Центра за промоцију науке.  Присуствовали су ученици средњих школа у Чачку, где су у оквиру тимова спроводили експериментална истраживања задатих физичких феномена.

* 1. ПРОМОЦИЈА РЦ

Промоција Центра се одвијала путем:

* објављивања текстова у локалној и другој штампи и стручним часописима;
* презентацију Центра у школама, институцијама и струковним удружењима;
* израду промотивног материјала РЦ са свим активностима и свим акредитованим семинарима и обукама;
* организовањем изложби, промоција књига, професионалних окупљања и сличних манифестација из области културе и уметности у просторијама Регионалног центра,
* учешћем на конференцијама, стручним скуповима
* редовним ажурирањем сајта и Фејсбук странице РЦ
* редовним ажурирањем блога Парка знања

# ИЗДАВАЧКА ДЕЛАТНОСТ

* -Током 2016. године је урађено:
* објављивање часописа за педагошку теорију и праксу – подељено по областима
  + предшколске установе
  + основне школе
  + средње школе
* објављивање извештаје о раду Регионалног центра
* објављивање издања РЦ у сарадњи са васпитнообразовним установама, поштујући потребе запослених у просвети;
* -објављивање анализа и извештаја сходно захтевима одређених пројеката;

Око 200 предузетничких иницијатива представљено је у Чачку на деветом Сајму предузетништва, који су организовали Српска асоцијација менаџера (САМ), агенција DNA Commynicationsи Америчка агенција за међународни развој (USAID) у оквиру пројекта „Шанса за нови почетак“.Сајам предузетништва у Чачку, који је организован у партнерству са Градом Чачком,изазвао је велико интересовање грађана, а забележено је око 400 посетилаца. Они су имали прилике да чују више о предузетништву и предузетничким идејама. Регионални центар Чачак је учествовао и предатавио своје активности како крз издања, тао кроз званичну презентацију.

У ОШ „Краљ Александар И“ у Горњем Милановцу, 13. маја 2016. године, одржан је Пети сајам издаваштва предшколских установа, основних и средњих школа Моравичког округа. Регионални центар за професионални развој запослених у образовању је донирао победницима бесплатне обуке за наставнике и уметничке слике.  
  
[Пети Сајам школског издаваштва](https://www.youtube.com/watch?v=dz4Gx8EVnYY&feature=share)

На овогодишњем сајму учествовале су следеће установе:

• ОШ „Краљ Александар И“, посебно ИО Брђани, као школа-домаћин и организатор Петог сајма;   
• ОШ „Таковски устанак“, Таково;  
• ОШ „Милан Благојевић“, Лучани;  
• ОШ „Ђенерал Марко Ђ. Катанић“ из Бреснице;  
• ОШ „Академик Миланко Шушић“, Гуча;  
• ПУ „Наша радост“, Лучани;  
• ОШ „Вучић Величковић“, Међуречје;  
• ОШ „Милица Павловић“, Чачак;  
• ОШ „Свети Сава“, Чачак,  
• СШ „Драгачево“, Гуча, Лучани;  
• ОШ „Бранислав Петровић“, Слатина и  
• ОШ „Котража“ из Котраже.  
Гости овогодишњег Сајма, поред Марије Дражевић, завичајног писца, која је Сајам отворила, а чије дело ћемо представити детаљније у електронском билтену, биле су Библиотека „Момчило Настасијевић“ из Горњег Милановца и Музеј рудничко-таковског краја из Горњег Милановца, са својим издањима. Сајам је отворио директор школе Слободан Пантић.  
Мешовита комисија, састављена од представника свих излагача, изабрала је ОШ „Ђенерал Марко Ђ. Катанић“ из Бреснице, која је недавно обележила 170 година постојања, за победника у категорији Најуспешнија сајамска промоција. Победник је као награду добио две књиге, Српски народни календар „Даница“ и књигу есеја и студија „На хридима тренутка“ Верице Тадић, дар ШУ Чачак, уметничку слику и бесплатну обуку за наставнике, дар Регионалног центра за професионални развој запослених у образовању, који је и школи-домаћину такође поклонио бесплатну обуку за наставнике и уметничку слику као дар школском хору који је увеличао отварање Сајма.  
За победнике у категоријама: Најуспешнији основношколски лист, Најуспешнији средњошколски лист, Најуспешнији лист предшколске установе и Издавачки подухват године такмиче се следећа издања:  
• Драшко, ОШ „Котража“, Котража,  
• Жуборење, ОШ „Бранислав Петровић“, Слатина,  
• Кораци, ОШ „Милан Благојевић“, Лучани,  
• Двооглед, СШ „Драгачево“, Гуча, Лучани,  
• Гимназион, Гимназија, Чачак,  
• Вуковац, ОШ „Вук Караџић“, Чачак,  
• Савино звоно, ОШ „Свети Сава“, Чачак,  
• Наши кораци, ОШ „Милица Павловић“, Чачак,  
• Дечје царство, ПУ „Наша радост“, Лучани,  
• Еколошки лист, ОШ „Танаско Рајић“, Чачак,  
• Будућност, ОШ „Филип Филиповић“, Чачак,  
• Бресник, ОШ „Ђенерал Марко Ђ. Катанић“, Бресница,  
• Бисери, ОШ „Вучић Величковић“, Међуречје,  
• Другак, одељењски лист ОШ „Горачићи“, Горачићи,  
• Мој школарац, одељењски лист ОШ „Филип Филиповић“, Чачак;  
• Бисерчићи, одељењски лист ОШ „Филип Филиповић“, Чачак  
• Дете у саобраћају, књига за децу и одрасле, Весна Милошевић, ПУ „Гимназион“, Чачак,  
• Школска олимпијада, Међуречје.

# УЧЕШЋЕ НА САЈМУ ОБРАЗОВАЊА И САЈМУ КЊИГА 2016. У БЕОГРАДУ

Регионални центар Чачак се и 2016. године представио на Сајму књига у оквиру Центра за промоцију науке. Мрежа РЦ&ЦСУ Србије је имала промотивни дан 27. октобра 2016.године а Регионални центар Чачак је индивидуално представљање 29. октобра 2016. Том приликом нас је посетио и министар просвете, господин Младен Шарчевић.

* 1. ФИНАНСИЈСКИ ИЗВЕШТАЈ

|  |  |  |
| --- | --- | --- |
|  |  |  |
| **700000** | **ТЕКУЋИ ПРИХОДИ - БУЏЕТ** |  |
| **КОНТО** | **ОПИС** | **01.01.- 31.12.2016.** |
| **791111** | Приходи из буџета града | 8.362.578,82 |
|  |  |  |
|  |  |  |
|  |  |  |
| **700000** | **ТЕКУЋИ ПРИХОДИ - ОСТАЛИ ИЗВОРИ** |  |
| **КОНТО** | **ОПИС** | **01.01.- 31.12.2016.** |
| **742341** | Приходи који својом делатношћу остваре органи и организације градова | 4.882.858,00 |
|  |  |  |

|  |
| --- |
| 1. Табеларни приказ трансфера средстава из буџета града Чачка у 2016. години |

|  |  |  |  |  |  |
| --- | --- | --- | --- | --- | --- |
| Екон.  клас. | Назив | План за 2016 | Трансфер/  Трошак 2016 | %  Изврше. | Трансфер  2015 |
| 1 | 2 | 3 | 4 | 5 | 6 |
| 411000 | Плате и додаци запослених | 2.303.750,00 | 2.266.194,03 | 98,00 | 2.075.833,96 |
| 412000 | Социјални доприноси на терет послодавцa | 426.800,00 | 405.648,57 | 95,00 | 371.574,14 |

|  |  |  |  |  |
| --- | --- | --- | --- | --- |
| **Плате** | **2.730.550,00** | **2.671.842,60** | **97,00** | **2.447.408,10** |

|  |  |  |  |  |  |
| --- | --- | --- | --- | --- | --- |
| 413000 | Накнаде у натури | 0,00 | 0,00 | 0,00 | 0,00 |
| 415000 | Накнаде за запослене | 60.000,00 | 57.816,00 | 96,00 | 56.844,00 |
| 416000 | Јубиларне награде | 137.500,00 | 137.479,78 | 99,00 | 0,00 |

|  |  |  |  |  |
| --- | --- | --- | --- | --- |
| **Остала давања запосленима** | **197.500,00** | **195.295,78** | **98,00** | **56.844,00** |

|  |  |  |  |  |  |
| --- | --- | --- | --- | --- | --- |
| 421000 | Стални трошкови | 555.000,00 | 453.429,39 | 81,00 | 532.769,91 |
| 422000 | Трошкови путовања | 0,00 | 0,00 | 0,00 | 0,00 |
| 423000 | Услуге по уговору | 4.448.130,00 | 4.193.029,12 | 94,00 | 4.427.753,87 |
| 424000 | Специјализоване услуге | 0,00 | 0,00 | 0,00 | 0,00 |
| 425000 | Текуће поп. и одржавање | 106.000,00 | 105.983,00 | 99,00 | 50.000,00 |
| 426000 | Материјал | 443,000,00 | 442.998,93 | 99,00 | 391,942,66 |

|  |  |  |  |  |
| --- | --- | --- | --- | --- |
| **Трошкови пословања** | **5.552.130,00** | **5.195.440,44** | **93,00** | **5.402.466,44** |

|  |  |  |  |  |  |
| --- | --- | --- | --- | --- | --- |
| 465000 | Остале текуће дотације | 300.000,00 | 300.000,00 | 100,00 | 257.641,27 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Остали расходи** | **300.000,00** | | | **300.000,00** | **100,00** | | **257.641,27** |
| **Свега:** | | **8.780.180,00** | **8.362.578,82** | | **95,00** | **8.164.359,81** | |
|  | |  |  | |  |  | |
| **2. Табеларни приказ укупно остварених расхода и издатака у 2016 години у односу на финасијски план за 2016. годину** | | | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Конто** | | | **Врста расхода-издатака** | **Приход из буџета** | | | **Остали приходи** | | |
| **План** | | **Извршење** | **План** | **Извршење** | |
| **1** | | | **2** | **3** | | **4** | **5** | **6** | |
| **411** | |  | **Плате, и нак. запосленима** |  | |  |  |  | |
|  | | 4111 | Плате, додаци и накнаде запосленима | 2.303.750,00 | | 2.266.194,03 | 0,00 | 0,00 | |
|  | **Свега – 411** | **2.303.750,00** | | **2.266.194,03** | **0,00** | **0,00** | |
| **412** | |  | **Соц. доп. на тер.послодавца** |  | |  |  |  | |
|  | | 4121 | Допринос за ПИО | 277.129,00 | | 271.943,21 | 0,00 | 0,00 | |
|  | | 4122 | Допринос за здравствено | 123.675,00 | | 116.708,95 | 0,00 | 0,00 | |
|  | | 4123 | Допринос за незапосленост | 25.996,00 | | 16.996,41 | 0,00 | 0,00 | |
|  | |  | **Свега- 412** | **426.800,00** | | **405.648,57** | **0,00** | **0,00** | |
| **415** | |  | **Накнаде трош. за запослене** |  | |  |  |  | |
|  | | 4151 | Накнаде трош. за запослене | 60.000,00 | | 57.816,00 | 0,00 | 0,00 | |
|  | |  | **Свега – 415** | **60.000,00** | | **57.816,00** | **0,00** | **0,00** | |
| **416** | |  | **Наг.запосле. и остали пос.изда** |  | |  |  |  | |
|  | | 4161 | Јубиларне награде | 137.500,00 | | 137.479,78 | **0,00** | **0,00** | |
|  | |  | **Свега - 416** | **137.500,00** | | **137.479,38** | **0,00** | **0,00** | |
|  | |  | **Стални трошкови** |  | |  |  |  | |
|  | | 4211 | Трошкови платног промета | 25.000,00 | | 12.687,99 | 12.000,00 | 11.497,44 | |
|  | | 4212 | Енергетске услуге | 210.000,00 | | 159.567,94 | 20.000,00 | 0,00 | |
|  | | 4213 | Комуналне услуге | 85.000,00 | | 81.309,39 | 110.000,00 | 65.800,00 | |
|  | | 4214 | Услуге комуникације | 180.000,00 | | 154.233,26 | 100.000,00 | 56.932,08 | |
|  | | 4215 | Трошкови осигурања | 55.000,00 | | 45.630,81 | 0,00 | 0,00 | |
|  | | 4216 | Закуп имовине и опреме | 0,00 | | 0,00 | 0,00 | 0,00 | |
|  | | 4219 | Остали трошкови | 0,00 | | 0,00 | 70.000,00 | 68.085.52 | |
|  | |  | **Свега – 421** | **555.000,00** | | **453.429,39** | **312.000,00** | **202.315,04** | |
| **422** | |  | **Трошкови путовања** |  | |  |  |  | |
|  | | 4221 | Трош.слу.путовања у земљи | 0,00 | | 0,00 | 250.000,00 | 142.150,44 | |
|  | | 4222 | Трош.слу.путовања у иностранс | 0,00 | | 0,00 | 150.000,00 | 11.143,50 | |
|  | |  | **Свега – 422** | **0,00** | | **0,00** | **400.000,00** | **153.293,94** | |
| **423** | |  | **Услуге по уговору** |  | |  |  |  | |
|  | | 4231 | Административне услуге | 43.000,00 | | 33.000,00 | 350.000,00 | 348.300,00 | |
|  | | 4232 | Компјутерске услуге | 131.000,00 | | 129.212,34 | 350.000,00 | 13.200,00 | |
|  | | 4233 | Услуг.образ.и усавршавања | 00,00 | | 0,00 | 300.000,00 | 229.265,97 | |
|  | | 4234 | Услуге информисања | 00,00 | | 0,00 | 500.000,00 | 309.643,60 | |
|  | | 4235 | Стручне услуге | 2.974.130,00 | | 2.973.326,78 | 1.402.000,00 | 1.150.063,99 | |
|  | | 4236 | Услуге за домаћ. и угостите. | 1.000.000,00 | | 759.330,00 | 500.000,00 | 366.324,00 | |
|  | | 4237 | Репрезентација | 00,00 | | 0,00 | 150.000,00 | 70.370,00 | |
|  | | 4239 | Остале опште услуге | 300.000,00 | | 298.160,00 | 200.000,00 | 198.254,08 | |
|  | |  | **Свега- 423** | **4.448.130,00** | | **4.193.029,12** | **3.752.000,00** | **2.685.421,64** | |
| **424** | |  | **Специјализоване услуге** |  | |  |  |  | |
|  | | 4249 | Остале специјализоване услуге | 0,00 | | 0,00 | 0,00 | 0,00 | |
|  | |  | **Свега – 424** | **0,00** | | **0,00** | **0,00** | **0,00** | |
| **425** | |  | **Текуће поправке и одржавање** |  | |  |  |  | |
|  | | 4251 | Текуће поправке иодржава  зграда и објеката | 6.000,00 | | 6.000,00 | 50.000,00 | 1.116,00 | |
|  | | 4252 | Текуће поправке и одржавање опреме | 100.000,00 | | 99.983,00 | 300.000,00 | 139.360,00 | |
|  | |  | **Свега – 425** | **106.000,00** | | **105.983,00** | **350.000,00** | **140.476,00** | |
| **426** | |  | **Материјал** |  | |  |  |  | |
|  | | 4261 | Административни материјал | 80.000,00 | | 80.000,00 | 350.000,00 | 98.052,25 | |
|  | | 4263 | Материјал за образовање и усавршавање запослених | 63.000,00 | | 63.000,00 | 100.000,00 | 38.200,00 | |
|  | | 4265 | Мате.за очув. живо. сред. и нау. | 0,00 | | 0,00 | 0,00 | 0,00 | |
|  | | 4266 | Матер.за обр.култу. и спорт | 0,00 | | 0,00 | 500.000,00 | 267.121,26 | |
|  | | 4268 | Матер.за одрж.хигијене и угост. | 300.000,00 | | 299.998,93 | 200.000,00 | 33.951,58 | |
|  | | 4269 | Материјал за посебне намене | 00,00 | | 0,00 | 100.000,00 | 34.994,00 | |
|  | |  | **Свега – 426** | **443.000,00** | | **442.998,93** | **1.250.000,00** | **472.319,09** | |
| **465** | |  | **Остале текуће дотације** |  | |  |  |  | |
|  | | 4651 | Остале текуће дотације | 300.000,00 | | 300.000,00 | 0,00 | 0,00 | |
|  | |  | **Свега – 465** | **300.000,00** | | **300.000,00** | **0,00** | **0,00** | |
| **482** |  | | **Порези,обавезне таксе и казне** |  |  | |  | |  |
|  | 4821 | | Остали порези | 0,00 | 0,00 | | 0,00 | | 0,00 |
|  | 4822 | | Обавезне таксе | 0,00 | 0,00 | | 0,00 | | 0,00 |
|  |  | | **Свега – 482** | **0,00** | **0,00** | | **0,00** | | **0,00** |
| **511** |  | | **Зграде и грађевински објекти** |  |  | |  | |  |
|  | 5112 | | Изградња зграда и објеката | 0,00 | 0,00 | | 400.000,00 | | 395.000,00 |
|  | 5114 | | Пројектно планирање | 0,00 | 0,00 | | 100.000,00 | | **0,00** |
|  |  | | **Свега - 511** | **0,00** | **0,00** | | **500.000,00** | | **395.000,00** |
| **512** |  | | **Машине и опрема** |  |  | |  | |  |
|  | 5122 | | Административна опрема | 0,00 | 0,00 | | 63.000,00 | | 15.000,00 |
|  | 5124 | | Опрема за очување жи.средин | 0,00 | 0,00 | | 0,00 | | 0,00 |
|  | 5126 | | Оп.за обр.култ.спорт и науку | 0,00 | 0,00 | | 500.000,00 | | 403.610,06 |
|  |  | | **Свега - 512** | **0,00** | **0,00** | | **563.000,00** | | **418.610,06** |
| **515** |  | | **Нематеријална имовина** |  |  | |  | |  |
|  | 5151 | | Нематеријална имовина | 0,00 | 0,00 | | 420.000,00 | | 302.752,00 |
|  |  | | **Свега -515** | **0,00** | **0,00** | | 42**0.000,00** | | **302.752,00** |
|  |  | | **Укупно расходи и издаци** | **8.780.180,00** | **8.362.578,82** | | **7.547.00,00** | | **4.770.187,77** |

* 1. ИЗВЕШТАЈ О РАДУ УПРАВНОГ ОДБОРА

Ранији сазив Управног одбора именовала је Скупштина града Чачка решењем бр. 06-100/12-I дана 22. и 24. 10 2012. године у саставу:

1. Милован Терзић, просветни радник, председник, представник оснивача,
2. Биљана Ђенић, наставник разредне наставе, представник оснивача,
3. Синиша Милошевић, професор, представник оснивача,
4. Светлана Симеуновић, професор, представник оснивача,
5. Мирко Лазовић, представник основног образовања,
6. Славољуб Николић, представник средњег образовања и
7. Данило Беодрански, представник Школске управе.

Скупштина града Чачка је на седници одржаној дана 16.12.2014. донела решење број 06-213/14-I о разрешењу Данила Беодранског дужности члана Управног одбора Регионалног центра због престанка основа по коме је изабран ( одлазак у пензију ) и именовала Раду Каранац за члана Управног одбора Регионалног центра као представника Школске управе.

Управни одбор у наведеном саставу у току 2016. године одржао је три седнице на којима су једногласно донете одлуке о:

* Усвајању Финансијског плана за 2016. годину,
* Усвајању Плана јавних набавки за 2016. годину,
* Усвајању Извештаја о попису за 2015. годину,
* Усвајању Извештаја о пословању и годишњег финансијског обрачуна за 2015. годину,
* Усвајању Годишњег извештаја о раду за 2015. годину,
* Расписивању конкурса за именовање директора Регионалног центра.

На све три седнице Управног одбора присутни су били сви чланови.

ПРЕДСЕДНИК УПРАВНОГ ОДБОРА

Милован Терзић

Садашњи сазив Управног одбора именовала је скупштина града Чачка решењима:

- бр. 06 - 206/16 - I од 18. 19. и 20. октобра 2016. године којим су именована четири члана као представници оснивача:

1. Наташа Савићевић Парезановић,

2. Сузана Вучићевић,

3. Дарко Василић,

4. Стефан Ћурчић.

- бр. 06 – 236/16 – I од 23. и 24. новембра 2016. године којим су именована преостала три члана:

1. Милорад Славковић, представник Школске управе Чачак,

2. Бранко Максимовић, представник средњеобразовања,

3. Мирко Лазовић, представник основног образовања.

Управни одбор у наведеном саставу у току 2016. године одржао је две седнице на којима су једногласно донете одлуке о:

- Конституисан Управни одбор,

- Изабрани председник и заменик председника,

- Усвојен предлог одлуке о именовању директора центра,

- Усвојен Годишњи план и програм рада Регионалног центра за 2017. годину,

- Усвојене измене и допуне Финансијског плана Регионалног центра за 2016. годину.

На обе седнице Управног одбора присутни су били сви чланови.

ПРЕДСЕДНИК УПРАВНОГ ОДБОРА

Наташа Савићевић Парезановић

* 1. ИЗВЕШТАЈ О РАДУ НАДЗОРНОГ ОДБОРА

Надзорни одбор именовала је Скупштина града Чачка решењем бр. 06-100/12-I 22. и 24. 10 2012. године у саставу:

1. Др Снежана Аџемовић, лекар специјалиста пулмолог, представник оснивача,
2. Мирјана Вујичић, менаџер продаје, представник оснивача и
3. Благомир Ракочевић, дипл. eкономиста, представник оснивача.

Надзорни одбор у наведеном саставу у 2016. години одржао је две седнице на којима је разматран Извештај о пословању и годишњи финансијски обрачун за 2015. годину и Годишњи извештаја о раду Регионалног центра за 2015. годину.

На седницама су била присутни сви чланови Надзорног одбора.

ПРЕДСЕДНИК НАДЗОРНОГ ОДБОРА

Др Снежана Аџемовић

* 1. ЗАКЉУЧАК
* РЦ у Чачку се током 2016. Године сусретао са бројним проблемима. Велики проблем реализације активности Регионалног центра у 2016. години је Уредба којом се ограничава број запослених у јавном сектору.
* Велики проблем је недостатак стручних сарадника у РЦ, само је три извршиоца. Обзиром да тренутно реализујемо и велики број пројеката, принуђени смо да повремено ангажујемо за финансијске и друге послове особе по уговору о повременим и привременим пословима;
* непостојање објективних могућности да се неки семинари одрже у Регионалном центру;
* број присутних на семинарима у односу на број пријављених за исте семинаре што у знатној мери утиче на цену семинара;
* континуитет пријављивања за семинаре током целе године.

ДИРЕКТОР ЦЕНТРА

Горица Станојевић